CELEX: 32004R1645
Language: sk
Date: 2004-09-20 00:00:00
Title: Nariadenie Komisie (ES) č. 1645/2004 z 20. septembra 2004, ktorým sa mení a dopĺňa nariadenie (ES) č. 2287/2003 o možnostiach rybolovu huňáčika severného vo vodách Grónska

21.9.2004   
            
            
               SK
            
            
               Úradný vestník Európskej únie
            
            
               L 296/3
            
         
      NARIADENIE KOMISIE (ES) č. 1645/2004
   z 20. septembra 2004,
   ktorým sa mení a dopĺňa nariadenie (ES) č. 2287/2003 o možnostiach rybolovu huňáčika severného vo vodách Grónska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na jeho článok 5 ods. 3,
   keďže:
   
               (1)
            
            
               Možnosti lovu huňáčika severného pre Spoločenstvo v zóne V, XIV (vody Grónska) pre rok 2004 sú predbežne upravené v prílohe IC k nariadeniu (ES) č. 2287/2003.
            
         
               (2)
            
            
               Podľa štvrtého protokolu upravujúceho podmienky vzťahujúce sa na rybolov v zmysle dohody o rybolove medzi Európskym hospodárskym spoločenstvom na jednej strane a vládou Dánskeho kráľovstva a vládou Grónska na druhej strane (2), Spoločenstvu patrí 7,7 % celkového dostupného úlovku (TAC) huňáčika severného v zónach V, XIV (vody Grónska). To zodpovedá 70 % podielu Grónska na TAC.
            
         
               (3)
            
            
               Listom z 9. júla 2004 grónske úrady informovali Komisiu, že TAC pre huňáčika severného na rok 2004 bol stanovený vo výške 335 000 ton. Konečné možnosti rybolovu huňáčika severného pre Spoločenstvo na rok 2004 by teda mali byť stanovené na 25 795 ton v zónach V, XIV (vody Grónska).
            
         
               (4)
            
            
               Zníženie TAC by nemalo viesť k tomu, že úlovky uskutočnené zákonne pred nadobudnutím účinnosti tohto nariadenia sú predmetom odpočtu kvót podľa článku 23 ods. 1 nariadenia Rady (EHS) č. 2847/93 (3), článku 5 nariadenia Rady (ES) č. 847/96 (4) alebo článku 26 nariadenia Rady (ES) č. 2371/2002 (5).
            
         
               (5)
            
            
               Nariadenie (ES) č. 2287/2003 by sa teda malo primerane zmeniť a doplniť,
            
         PRIJALA TOTO NARIADENIE:
   Článok 1
   Príloha I C k nariadeniu (ES) č. 2287/2003 sa mení a dopĺňa v súlade s prílohou k tomuto nariadeniu.
   Článok 2
   Pred nadobudnutím účinnosti tohto nariadenia sa článok 23 ods. 1 nariadenia (EHS) č. 2847/93, článok 5 nariadenia (ES) č. 847/96 a článok 26 nariadenia (ES) č. 2371/2002 nevzťahuje na úlovky huňáčika severného uskutočnené v zóne V, XIV (vody Grónska), ktoré presahujú kvóty stanovené v prílohe I C k nariadeniu (ES) č. 2287/2003, zmenenému a doplnenému týmto nariadením.
   Článok 3
   Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
   
      Toto nariadenie je záväzné v plnom rozsahu a je priamo uplatniteľné vo všetkých členských štátoch.
      V Bruseli 20. septembra 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. EÚ L 344, 31.12.2003, s. 1. Nariadenie zmenené a doplnené nariadením (ES) č. 867/2004 (Ú. v. EÚ L 161, 30.4.2004, s. 144).
   
      (2)  Ú. v. ES L 209, 2.8.2001, s. 2. Protokol zmenený a doplnený protokolom (Ú. v. EÚ L 237, 8.7.2004, s. 1).
   
      (3)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1954/2003 (Ú. v. EÚ L 289, 7.11.2003, s. 1).
   
      (4)  Ú. v. ES L 115, 9.5.1996, s. 3.
   
      (5)  Ú. v. ES L 358, 31.12.2002, s. 59.
   
      PRÍLOHA
      V prílohe I C k nariadeniu (ES) č. 2287/2003, sa položka ohľadne druhu huňáčik severný v zónach V a XIV (Grónske vody) nahrádza takto:
      
         
                     
                                 „Druh
                              
                              
                                 :
                              
                              
                                 Huňáčik severný
                                 
                                    
                                       Mallotus villosus
                                    
                                 
                              
                           
                  
                     
                                 Zóna
                              
                              
                                 :
                              
                              
                                 V, XIV (Grónske vody)
                                 CAP/514/GRN
                              
                           
               
                     Všetky členské štáty
                  
                  
                     0 (1)
                     
                  
                  
                      
                  
               
                     ES
                  
                  
                     25 795 (2)
                     
                  
                  
                      
                  
               
                     TAC
                  
                  
                     Nepodstatné
                  
                  
                      
                  
               
      
         (1)  Dostupné pre všetky členské štáty.
      
         (2)  Táto kvóta je pridelená výlučne Faerským ostrovom, Islandskej republike a Nórskemu kráľovstvu na základe dvojstranných dohôd o rybolove.“